text: Røgudvikling hos Nordisk Dæk Import 
  15 marts 2014 kl. 07.37
  Politi og brandvæsen blev lørdag morgen kaldt ud til kraftig røgudvikling hos Nordisk Dæk Import i Brørup.
  Alarmcentralen modtog anmeldelsen kl 06.26, men politiet kunne dog hurtig konstatere, at der kun var tale om røgudvikling, og at der ikke var udbrudt brand, oplyser vagtchef Michael Skaarup hos Syd- og Sønderjyllands Politi til TV SYD.
  Røgudviklingen skyldes formentlig et overophedet fyr.
  NDI's hovedkvarter i Brørup har 75.000 kvadratmeter administration, lager og fabrikation under samme tag.
  Situationen er ifølge vagtchefen trods den kraftige vind under fuld kontrol.
  